**INVITATION TIL TEMA-UDSTILLING I ÅGALLERIET 2024**

 Hans Futtrups Sti 3, Frederiksværk, v. Tekstilduoen RAA. Rikke Ruff & Annette Aare

 Tema for i år: **FRØ**

Det kan være EN FRØ eller ET FRØ. Lad dig inspirere af dine associationer.

Du kan tilmed benytte ordsammensætninger hvor FRØ indgår fx Frøken,

Frømandsudstyr mv. Find blot nogle kombinationer.

Du kan deltage med op til fire værker.

Til Tema-udstillingen er alle tænkelige materialer velkomne.

Eksperimentér præcis med *det* du lyster – tidligere har flg. været repræsenteret:

træ, glas, filt, læder, metal, pil, keramik, tekstil, maleri, tråd, mix media mm.

Du kan arbejde i 3D, stående på podier, ophængt frit i loftet, billeder, foto og collager til væg. Vælg selv, husk at indtænke ophængningsmuligheden.

**Indlevering: TIRSDAG d. 25. Juni 2024, kl. 16-18:00**

**Fernisering: SØNDAG d. 30. Juni 2024, kl. 14:00**

Husk navn på ALLE dine værker.

Udstillingen slutter Fredag d. 26 Juli kl. 16:00 og straks herefter kan værkerne nedtages og hentes indtil kl. 18:00. Har du ikke mulighed for at møde op dér, bliver værkerne sat over i Kunstforeningens Værksteder lige overfor Ågalleriet – med en aftale om afhentning dér.

Værkliste kan rekvireres via mail.

Deltagerpris: 200kr. betales ved indlevering – på MobilePay eller kontant.

Tilmelding på mail eller direkte personligt – senest mandag d. 3. Juni 2024

Rigtig god arbejdslyst – vi glæder os til at se eller gense Jer.

De bedste hilsner og på gensyn fra tekstilduoen RAA, Rikke og Annette

Tekstilkunstner Annette Aare, post@annetteaare.dk mobil: 6063 3195

Brodeuse Rikke Ruff, mail: rikke.ruff@gmail.com mobil: 2868 5159